CELEX: 62022TN0250
Language: mt
Date: 2022-05-06 00:00:00
Title: Kawża T-250/22: Rikors ippreżentat fis-6 ta’ Mejju 2022 – Indetec vs Il-Kummissjoni et

27.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 244/44
            
         
      Rikors ippreżentat fis-6 ta’ Mejju 2022 – Indetec vs Il-Kummissjoni et
      
      (Kawża T-250/22)
      (2022/C 244/60)
      Lingwa tal-kawża: l-Ispanjol
      
         Partijiet
      
      
         Rikorrent: Ingeniería para el Desarrollo Tecnológico, SL (Indetec) (Valencia, Spanja) (rappreżentant: J. Navas Marqués, avukat)
      
         Konvenuti: Il-Kummissjoni Ewropea, L-Aġenzija Eżekuttiva Ewropea għall-Klima, għall-Infrastruttra u għall-Ambjent (CINEA), L-Aġenzija Eżekuttiva Ewropea għall-Kunsill Ewropew tal-Innovazzjoni u għall-SMEs (EISMEA)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla, abbażi tal-Artikolu 263 TFUE, id-deċiżjoni tal-10 ta’ Marzu 2022 u numru ta’ riferiment Ares (2022) 1775149 tal-Aġenzija Eżekuttiva Ewropea għall-Klima, għall-Infrastruttra u għall-Ambjent (CINEA) (li issa hija msejħa “EASME”) li hija aġenzija delegata tal-Kummissjoni Ewropea;
               
            
                  —
               
               
                  tiddikjara li, abbażi tal-Artikolu 272 TFUE, ir-rikorrenti applikat b’mod korrett il-klawżola II.9.1 tal-Kundizzjonijiet Ġenerali tal-Ftehim ta’ Għotja tal-programm LIFE (1) iffirmat fl-10 ta’ Ġunju 2016 bejn EASME u, fost l-oħrajn din il-parti, li ġiet debitament irrappreżentata għall-imsemmija firma mill-benefiċjarju koordinatur INNOTECNO;
               
            
                  —
               
               
                  tikkundanna lill-Kummissjoni Ewropea, permezz tal-aġenzija tagħha EASME, tħallas lir-rikorrenti l-ammont totali ta’ EUR 335 900 għat-twettiq tal-obbligi kuntrattwali tagħha skont il-Ftehim ta’ għotja tal-programm LIFE iffirmat fl-10 ta’ Ġunju 2016 bejn EASME u, fost l-oħrajn, din il-parti, li ġiet debitament irrappreżentata għall-imsemmija firma mill-benefiċjarju koordinatur INNOTECNO;
               
            
                  —
               
               
                  tikkundanna espressament lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi.
      
                  1.
               
               
                  L-ewwel motiv ibbażat fuq il-ksur tat-Trattat dwar il-Funzjonament tal-Unjoni Ewropea u b’mod iktar konkret tal-Artikolu 298 tiegħu u tal-Artikolu 41 tal-Karta tad-Drittijiet Fundamentali tal-Unjoni Ewropea dwar l-obbligu ta’ amministrazzjoni tajba.
               
            
                  2.
               
               
                  It-tieni motiv ibbażat fuq il-ksur tal-Artikolu 202(4) tar-Regolament (UE, Euratom) Nru 2018/1046 (2).
               
            
                  3.
               
               
                  It-tielet motiv ibbażat fuq il-ksur tal-prinċipju ta’ proporzjonalità.
               
            
                  4.
               
               
                  Ir-raba’ motiv ibbażat fuq il-ksur tad-drittijiet tad-difiża.
               
            
                  5.
               
               
                  Il-ħames motiv ibbażat fuq il-ksur tal-klawżola II.9.1 tal-Kundizzjonijiet Ġenerali tal-Ftehim ta’ sussidju.
               
            
         (1)  Programm tal-Unjoni Ewropea għall-Ambjent u għall-Azzjoni għall-Klima.
      
         (2)  Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU 2018, L 193, p. 1).